
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 63 

26 Ιανουάριου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΚΑΛΥΨΟΥΣ ΚΑΙ ΓΡΗΓΟ- 
ΡΙΟΥ ΓΡΗΓΟΡΙΑΔΗ» και κύρωση του οργανισμού 
αυτού. 1 

ΑΠΟΦΑΣΕΙΣ 

Κατάτμηση του τομέα Αρχαιολογίας και Ιστορίας της 
Τέχνης του Τμήματος Ιστορίας και Αρχαιολογίας 


του Αριστοτελείου Παν/μίου Θεσσαλονίκης. 2 

Χορήγηση Ειδικής Εγκριτικής άδειας λειτουργίας 
Ιδιωτικού Γραφείου Συμβούλων Εργασίας στον Άγ¬ 
γελο Δρούγκα. 3 

Χορήγηση Ειδικής Εγκριτικής άδειας λειτουργίας 
Ιδιωτικού Γ ραφείου Συμβούλων Εργασίας στον Ιω¬ 
άννη Κατσούλη. 4 

Σύσταση Νομικού Προσώπου στο Δήμο Καλλιθέας Ν. 
Αττικής με το όνομα «41η Σχολική Επιτροπή (5° και 

21° Νηπιαγωγεία Φειδίου 9)». 5 

Συγκρότηση Επιτροπής άρθρου 3 της 337410/10.7.98 
κοινής απόφασης Υπουργών Εσωτερικών Δημό¬ 
σιας Διοίκησης και Αποκέντρωσης, Οικονομικών 
και Γεωργίας. 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΑΛΥΨΟΥΣ ΚΑΙ ΓΡΗΓΟΡΙΟΥ ΓΡΗ¬ 
ΓΟΡΙΑΔΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 4194/5.6.1996 δημόσια διαθήκη του Ιορδά¬ 


νη Γρηγοριάδη του Γρηγορίου, που συντάχθηκε ενώπιον 
της συμβολαιογράφου Θεσσαλονίκης Ολυμπίας Μαστο- 
ρούδη και δημοσιεύθηκε με το αριθ. 505/2.4.1999 πρακτι¬ 
κό του Μον. Πρωτοδικείου Θεσσαλονίκης, με την οποία 
συστήθηκε κοινωφελές ίδρυμα με την επωνυμία «ΙΔΡΥΜΑ 
ΚΑΛΥΨΟΥΣ ΚΑΙ ΓΡΗΓΟΡΙΟΥ ΓΡΗΓΟΡΙΑΔΗ» και με έδρα 
τη Θεσσαλονίκη. 

2. Τις διατάξεις των άρθρων: α) 95 και 98 του 
Α.Ν. 2039/1939, β) 101 και 119 του Εισαγωγικού Νόμου 
του Αστικού Κώδικα και γ) 108 και 110 του Αστικού Κώδι¬ 
κα. 

3. Την από 1.11.1999 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1039386/441/0006Α/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ571/Β'). 

Με πρόταση του Υπουργού Εθνικής Παιδείας και Θρη- 
σκ/των, και του Υφυπουργού Οικονομικών αποφασίζου¬ 
με: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΚΑΛΥΨΟΥΣ ΚΑΙ ΓΡΗΓΟΡΙΟΥ 
ΓΡΗΓΟΡΙΑΔΗ», η οποία έγινε από τον Ιορδάνη Γρηγοριά- 
δη του Γρηγορίου με την αριθ. 4194/5.6.1996 δημόσια 
διαθήκη του, η οποία συντάχθηκε ενώπιον της συμβολαι¬ 
ογράφου Θεσσαλονίκης Ολυμπίας Μαστορούδη και δη¬ 
μοσιεύθηκε με το αριθ. 505/2.4.1999 πρακτικό του Μον. 
Πρωτοδικείου Θεσσαλονίκης. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και Θρησκευμά¬ 
των και διέπεται από τις διατάξεις της παραπάνω συστα¬ 
τικής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΚΑΛΥΨΟΥΣ ΚΑΙ ΓΡΗΓΟΡΙΟΥ 
ΓΡΗΓΟΡΙΑΔΗ». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΚΑ¬ 
ΛΥΨΟΥΣ ΚΑΙ ΓΡΗΓΟΡΙΟΥ ΓΡΗΓΟΡΙΑΔΗ», που συστήθη- 
κε από τον Ιορδάνη Γρηγοριάδη του Γρηγορίου με την 
αριθ. 4194/5.6.1996 δημόσια διαθήκη του, η οποία συντά¬ 
χθηκε ενώπιον της συμβολαιογράφου Θεσσαλονίκης 
Ολυμπίας Μαστορούδη και δημοσιεύθηκε με το αριθ. 
505/2.4.1999πρακτικότου Μον. Πρωτοδικείου Θεσσαλο¬ 
νίκης αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πρά¬ 
ξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά- 
τωνπου εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Θεσσαλονίκη. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: Η συμβολή, υλική και ηθι¬ 
κή, στην ανάπτυξη και πρόοδο των βυζαντινολογικών 
σπουδών. 

Για την πραγματοποίηση του σκοπού το Διοικητικό Συμ¬ 
βούλιο του ιδρύματος, ως μόνο αρμόδιο όργανο, μπορεί 
να αποφασίζει: α)γιατη χορήγηση υποτροφιών, για μετα¬ 
πτυχιακές σπουδές, με διαγωνισμό, σύμφωνα με τις δια¬ 
τάξεις του Α.Ν. 2039/1939, β)την πραγματοποίηση εκδη¬ 
λώσεων σχετικών με το σκοπό του, την ενίσχυση έργων ή 
προγραμμάτων Βυζαντινολογικών Ερευνών και την αρω¬ 
γή άλλων ιδρυμάτων ή φορέων με όμοιο σκοπό. 

Το ίδρυμα για την εκτέλεση των ανωτέρω σκοπών θα 
διαθέτει τουλάχιστο το 80% των πόρων του, μετά την 
αφαίρεση των δαπανών για τη λειτουργία του. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

Α) Τα κάτωθι ακίνητα επί της οδού Αντωνίου Τούσα 
αριθμ. 15 στη Θεσσαλονίκη: 

α) ένα διαμέρισμα 78 τ.μ. 

β) ένα διαμέρισμα 46 τ.μ. 

γ) ένα διαμέρισμα 119 τ.μ. 

Β) Ποσοστό 10% εξ αδιαιρέτου του οικοπέδου στο 
οποίο είναι κτισμένη η παραπάνω οικοδομή, το οποίο αντι¬ 
στοιχεί στη μελλοντική καθ’ ύψος επέκταση της οικοδο¬ 
μής αυτής. 

Τα ανωτέρω ακίνητα είναι αναπαλλοτρίωτα προκειμέ- 
νου να εξασφαλίζουν στο διηνεκές με τις αποδόσεις τους 
τη λειτουργία του ιδρύματος. 


2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου,προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο, το οποίο βρίσκεται όμως σε νόμιμη σύνθεση και 
αν τα μέλη του περιοριστούν σε τέσσερα. 

Το πρώτο Διοικητικό Συμβούλιο αποτελείται από τους: 

1) Μιχαήλ Λυχούνα του Στυλιανού, ως ισόβιο πρόεδρο 

2) Βασίλειο Κατσαρό του Κων/νου 

3) Αναστάσιο Καραναστάση του Αποστόλου 

4) Μαρία Σκεμπετζή του Δημητρίου 

5) ΜαλαματήΛαμπαδάρη-Χριστοδουλίδουτου Γεωργί¬ 
ου 

Η θητεία των μελών του Δ.Σ. πλην του προέδρου είναι 
τριετής με δυνατότητα επανεκλογής. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. Σε περίπτωση αποχώρησης 
από το Δ.Σ. για οποιοδήποτε λόγο του ισοβίου προέδρου, 
ορίζεται πλέον από τα μέλη του και ο πρόεδρος με τριετή 
θητεία. 

3. Το Δ.Σ. δύο μήνες πριν από τη λήξη της θητείας του 
εκλέγει κατά πλειοψηφία τους διαδόχους του, σύμφωνα 
με τις διατάξεις της συστατικής πράξης και του άρθρου 
99του Α.Ν. 2039/1939. 

4. Σε περίπτωση αποποίησης, παραίτησης, έκπτωση, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως οπότε το ζητήσει ο Πρόεδρος ή 
τρία από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

6. Το Διοικητικό Συμβούλιο βρίσκεται σε απαρτία όταν 
είναι παρόντα τέσσερα τουλάχιστον από τα μέλη του. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102τουΑ.Ν. 2039/1939 και 
του από 20.12.1939 Β. Δ/τος. (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 


Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντελές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 

ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

Η επιλογή και ανακήρυξη των υποτρόφων γίνεται με 
διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 καν.δ/τος 
(ΦΕΚ.286Α'). 

Άρθρο 10 

Χορήγηση Υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά- 
ξηςτου ιδρύματος, του άρθρου 54του Α.Ν. 2039/1939 και 
του άρθρου 28 του από 18.8.1941 σχετικού καν. δ/τος. 

2. Οι υποτροφίες καταβάλλονται στους δικαιούχους, 
σύμφωνα με τις διατάξεις των άρθρων 21, 23, 24, 26 και 
27 του από 18.8.1941 καν. δ/τος (ΦΕΚ.286Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω κανονιστικού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ- 
βερνήσεως του σχετικού Π. Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 


του Α.Ν. 2039/1939 και του από 20.12.1939 σχετικού 
δ/τος (ΦΕΚ552Α). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 καν.δ/τος. 

ε) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του Ιδρύματος-Τύχη της περιουσίας του 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Κέντρο Βυ¬ 
ζαντινών Ερευνών ή σε άλλο ίδρυμα με παρεμφερή σκο¬ 
πό, με απόφαση του Διοικητικού Συμβουλίου, που παίρ- 
νεται με τρεις (3) τουλάχιστον θετικές ψήφους. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 29 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠ. ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΑΠΟΦΑΣΕΙΣ 

Αριθ. Φ1/6/Β1/20 (2) 

Κατάτμηση του τομέα Αρχαιολογίας και Ιστορίας της Τέ¬ 
χνης του Τμήματος Ιστορίας και Αρχαιολογίας του 
Αριστοτελείου Παν/μίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 4 (ε) του Ν. 1268/1982 (Α' 87), 
όπως συμπληρώθηκε με το άρθρο 48 παρ. 1 (ε) του Ν. 
1404/1983 (ΑΊ 73). 

2. Του άρθρου 29Ατου Ν. 1558/1985 (Α'37), όπως αυτό 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 (α) του Ν. 2469/1997 
(Α' 38). 

3. Τη γνώμη της Γενικής Συνέλευσης του Τμήματος 
Ιστορίας και Αρχαιολογίας του Αριστοτελείου Πανεπι¬ 
στημίου Θεσσαλονίκης (συνεδρίαση 201/12.10.2000). 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Αριστοτελείου Πανεπιστημίου Θεσ¬ 
σαλονίκης, αποφασίζουμε: 

Ο τομέας Αρχαιολογίας και Ιστορίας της Τέχνης του 
Τμήματος Ιστορίας και Αρχαιολογίας του Αριστοτελείου 
Πανεπιστημίου Θεσσαλονίκης, που προβλέπεται από την 
υπουργική απόφαση Β1/441/1985 (Β' 363) κατατέμνεται 
σε δύο νέους τομείς ως εξής: 

α) Τομέας Αρχαιολογίας, ο οποίος συντονίζει τα γνω¬ 
στικά αντικείμενα της Προϊστορικής, Κλασικής και Βυζα¬ 
ντινής Αρχαιολογίας Τέχνης και Πολιτισμού. 

β) Τομέας Ιστορίας της Τέχνης, ο οποίος συντονίζει τα 
γνωστικά αντικείμενα της Ιστορίαςτης Μεσαιωνικής Νεό¬ 
τερης και Σύγχρονης Τέχνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 30030 (3) 

Χορήγηση Ειδικής Εγκριτικής άδειας λειτουργίας Ιδιωτι¬ 
κού Γραφείου Συμβούλων Εργασίας στον Άγγελο 
Δρούγκα. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 2639/98 
(ΦΕΚ/205/Α) «Ρύθμιση σχέσεων σύστασης Σώματος 
Επιθ. Εργασίας και άλλες διατάξεις». 

2. Τις διατάξεις του Π. Δ/τος 160/99 ΦΕΚ 157/Α' «Όροι, 
προϋποθέσεις και διαδικασίες για τη σύσταση και λει¬ 
τουργία Ιδιωτικών Γραφείων Συμβούλων Εργασίας». 

3. Τις διατάξεις του άρθρου 12 του Ν. 2874/27.12.2000 
(ΦΕΚ286/Α) «Προώθηση της απασχόλησης και άλλες δια¬ 
τάξεις». 


4. Την Εισήγηση της Ειδικής Τριμελούς Επιτροπής του 
άρθρου 6 του Π.Δ/τος 160/99 της συνεδρίασης της 
4.12.2000, αποφασίζουμε: 

Χορηγούμε την Ειδική Εγκριτική άδεια λειτουργίας 
Ιδιωτικού Γ ραφείου Συμβούλων Εργασίας στον Δρούγκα 
Άγγελο, που θα έχει ως αντικείμενο τη μεσολάβηση για 
την εξεύρεση εργασίας για λογαριασμό του εργοδότη, 
μόνο στην κατηγορία των τουριστικών επαγγελμάτων, 
σύμφωνα με τις διατάξεις του άρθρου 5 του Ν. 2639/98 
(ΦΕΚ205/Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ. ΘΙΚ.: 30024 (4) 

Χορήγηση Ειδικής Εγκριτικής άδειας λειτουργίας Ιδιωτι¬ 
κού Γ ραφείου Συμβούλων Εργασίας στον Ιωάννη Κα- 
τσούλη. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 2639/98 (ΦΕΚ 
205/Α') «Ρύθμιση σχέσεων, σύσταση Σώματος Επιθ/σης 
Εργασίας και άλλες διατάξεις». 

2. Τις διατάξεις του Π. Δ/τος 160/99 (ΦΕΚ 157/Α') «Όροι, 
προϋποθέσεις και διατάξεις για τη σύσταση και λειτουρ¬ 
γία Ιδιωτικού Γ ραφείου Συμβούλων Εργασίας». 

3. Τις διατάξεις του άρθρου 12του Ν. 2874/29.12.2000 
(ΦΕΚ 286/Α) «Προώθηση της απασχόλησης και άλλες δια¬ 
τάξεις». 

4. Την εισήγηση της Ειδικής Τριμελούς Επιτροπής του 
άρθρου 6 του Π. Δ/τος 160/99 της συνεδρίασης της 
4.12.2000, αποφασίζουμε: 

- Χορηγούμε την ειδική εγκριτική άδεια λειτουργίας 
Ιδιωτικού Γ ραφείου συμβούλων Εργασίας στον ΚΑΤΣΟΥ- 
ΛΗ ΙΩΑΝΝΗ, που θα έχει ως αντικείμενο τη μεσολάβηση 
για την εξεύρεση για λογαριασμό του εργοδότη, ορισμέ¬ 
νων κατηγοριών θέσεων εργασίας όπως αναφέρονται 
στο άρθρο 5του Ν. 2639/1998 (ΦΕΚ205/Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2001 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 52514 (5) 

Σύσταση Νομικού Προσώπου στο Δήμο Καλλιθέας Ν. Ατ¬ 
τικής με το όνομα«41 η Σχολική Επιτροπή (5°και21 "Νη¬ 
πιαγωγεία Φειδίου 9)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15του άρθρου 5του 
Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/95 (Φ.Ε.Κ. 
Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν. 2640/98 (Φ.Ε.Κ. 206/98τ.Α'). 

4. Την αριθμ. 521/2000 απόφαση του Δημοτικού Συμ¬ 
βουλίου του Δήμου Καλλιθέας για σύσταση ιδίου Νομικού 
Προσώπου με το όνομα «41 η Σχολική Επιτροπή (5° και 21° 
Νηπιαγωγεία Φειδίου 9)», αποφασίζουμε: 

1. Συστήνουμε στο Δήμο Καλλιθέας του Νομού Αττικής 
Νομικό Πρόσωπο με το όνομα «41 η Σχολική Επιτροπή (5° 
και 21° Νηπιαγωγεία Φειδίου 9)». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λπ. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου ύψους 4.500.000 

δρχ. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Καλ¬ 
λιθέας ύψους 4.500.000 δρχ. περίπου για το τρέχον οικο¬ 
νομικό έτος και 4.500.000 δρχ. περίπου για καθένα από τα 
επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Καλλιθέας ύψους 4.500.000 
δρχ. στον Κ.Α.Ε.3/211,9β. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Δεκεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 13961 (6) 

Συγκρότηση Επιτροπής άρθρου 3 της 337410/10.7.98 
κοινής απόφασης Υπουργών Εσωτερικών Δημόσιας 
Διοίκησης και Αποκέντρωσης, Οικονομικών και Γεωρ- 
γίας. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Το Ν. 2218/94 περί «Ίδρυσης Νομαρχιακής Αυτοδιοί¬ 
κησης» και το Ν. 2240/94 περί συμπλήρωσης διατάξεων 
για τη Ν.Α. κ.ά. διατάξεων. 

2. Την αριθμό 13/4.5.95 Υπουργική Απόφαση (ΦΕΚ 
352/4.5.95 τεύχος Β') περί «Οργανισμού Εσωτερικής Ορ¬ 
γάνωσης και Λειτουργίας της Ν.Α. Χανιών». 

3. Τις διατάξεις του άρθρου 15 του Ν. 2503/97 «Διοίκη¬ 
ση - Οργάνωση - Στελέχωση Περιφέρειας». 

4. Τον Καν. 950/97 Ε.Ε. «για τη βελτίωση της αποτελε- 
σματικότητας των γεωργικών διαρθρώσεων». 

5. Την αριθ. 339899/93 Κοινή Υπουργική Απόφαση «συ¬ 
μπληρωματικά μέτρα για την εφαρμογή του καν.950/97 
του Συμβουλίου. 

6. Το Ν.Δ. 131/1974 «περί Παροχής Οικονομικών ενι¬ 
σχύσεων στη γεωργική, κτηνοτροφική, δασική και αλιευ¬ 
τική παραγωγή «Όπως τροποποιήθηκε με το Ν. 1409/83». 

7. Την αριθ. 333757/4220/25.7.97 Κοινή Υπουργική Από¬ 
φαση «περί κινήτρων και Οικονομικών Ενισχύσεων για την 
Επιτάχυνση της προσαρμογής των γεωργικών διαρθρώ¬ 
σεων». 

8. Την αριθ. 322501/2290/7.5.98 Κοινή Υπουργική Από¬ 
φαση «Πρόγραμμα συμπληρωματικών μέτρων υπέρ των 
νέων Αγροτών». 

9. Την αριθ. 337410/10.7.98 Κοινή Υπουργική Απόφαση 
«περί λεπτομερειών Εφαρμογής του Ν. 2520/97 κ.λπ.». 

10. Τις οικείες αποφάσεις του Υπουργού Γεωργίας, 
σχετικές Εγκυκλίους, διαταγές και διευκρινίσεις, που μέ¬ 
χρι σήμερα έχουν εκδοθεί. 

11 .Τα σχετικά έγγραφα των αρμοδίων Υπηρεσιών. 

12. Τις ανάγκες της Υπηρεσίας μας, αποφασίζουμε: 

Α) Συγκροτούμε Επιτροπήτου άρθρου 3της 337410/10 
ΚΥΑ των Υπουργών, Εσωτερικών Δημόσιας Διοίκησης και 
Αποκέντρωσης Οικονομικών και Γεωργίας, αποτελούμε- 
νη από τους: 

1. Κυριακογιαννάκη Στέλιο, γεωπόνο, μόνιμο υπάλληλο 
της Δ/νσης Γεωργίας Χανιών ως Πρόεδρο, με αναπληρω¬ 
τή αυτού, τον Παπαδάκη Ιωάννη μόνιμο υπάλληλο του αυ¬ 
τού κλάδου της ίδιας Δ/νσης που σε περίπτωση αναπλή- 
ρωσης θα εκτελεί και χρέη Προέδρου. 

2) α. Κουργιεντάκη Εμμανουήλ, του κλάδου ΠΕ, εκπρό¬ 
σωπο της Α ΔΟΥ Χανίων, με αναπληρωτή αυτού τον Κου- 
ράκη Νικόλαο, του κλάδου ΔΕ, της ίδιας Υπηρεσίας, για 
θέματα που αφορούν την Περιφέρεια της Α ΔΟΥ Χανίων. 

β. Ντάλα Μιχαήλ, Εκπρόσωπο της Β ΔΟΥ Χανίων, με 
αναπληρωτή αυτού τον Μπουρμπάκη Μιχαήλ, της ίδιας 
υπηρεσίας, για θέματα αρμοδιότητας της Β ΔΟΥ Χανίων. 

γ. Αρχαγγελάκη Γεώργιο του Εμμ., εκπρόσωπο της 
ΔΟΥ Κισάμου, με αναπληρωτή αυτού τον Φιλιπάκη Εμμ., 
της ίδιας Υπηρεσίας, για θέματα αρμοδιότητας της ΔΟΥ 
Κισάμου. 

3. Μπαμπιάκης Εμμ., εκπρόσωπο της Ομοσπονδίας 
Αγροτικών Συλλόγων Ν. Χανίων «η Ενότητα», με αναπλη¬ 
ρωτή αυτού τον Στεφανουδάκη Νεκτάριο. 

Γραμματέας της Επιτροπής ορίζεται η Καρακουλάκη 
Ελένη, τεχνολόγος Γεωπονίας, μόνιμος υπάλληλος της 
Δ/νσης Γεωργίας Χανίων, με αναπληρωτή αυτής την 
Μπαρπέρη Σοφία, μόνιμη υπάλληλος της ίδιας Δ/νσης. 

Εισηγητής της Επιτροπής ορίζεται ο εκάστοτε Τοπικός 
γεωπόνος του γραφείου Γεωργικής Ανάπτυξης της πε¬ 
ριοχής για θέματα που τον αφορούν. 

Β) Έργο της Επιτροπής, είναι η εξέταση των αιτήσεων 
των ενδιαφερομένων για την απόδειξη της ιδιότητας αυ¬ 


τών ως αγροτών νέων αγροτών, νεοεισερχομένων νέων 
στον αγροτικό τομέα και εργατών γης. 

Γ) Η θητεία των μελών της Επιτροπής είναι διετής και 
ισχύει για το χρονικό διάστημα από την ημέρα της δημο- 
σιεύσεως της παρούσας στην Εφημερίδα της Κυβερνή- 
σεως μέχρι και δύο ετών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 8 Δεκεμβρίου 2000 

Ο Νομάρχης κ.α.α. 

ΑΛΕΞΑΝΔΡΟΣ ΤΖΑΤΖΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 

Θ-ΙΤΙ3Ν: \Λ/θ6ΓΠ35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























